Obec Janovce, Janovce 62, 086 41 Raslavice

**Zápisnica**

**zo zasadnutia 06. Obecného zastupiteľstva obce Janovce,**

**zo dňa 16. decembra 2024**

**Prítomní podľa prezenčnej listiny:**

**Program rokovania:**

1. **Otvorenie**
2. **Správa o plnení úloh za posledné obdobie a kontrola uznesení**
3. **Stanovisko hlavného kontrolóra obce Janovce k návrhu viacročného rozpočtu obce Janovce na roky 2025 – 2027**
4. **Schválenie rozpočtu na rok 2025**

**Úprava rozpočtu**

1. **Návrh plánu kontrolnej činnosti na I. polrok 2025**
2. **Plán práce na rok 2025**
3. **Schválenie VZN obce Janovce na rok 2025**

* **VZN o miestnom poplatku za komunálny odpad a drobný stavebný odpad na území obce Janovce**
* **VZN o používaní pyrotechnických výrobkov na území obce Janovce**

1. **Zmluva o zriadení spoločného obecného úradu obcí okresu Bardejov č. 1/2025/SOÚ**
2. **Správa audítora z overenia individuálnej účtovnej závierky obce a overenia výročnej správy s účtovnou závierkou obce k 31. 12. 2023**
3. **Správa o realizácii projektov – Obnova a zvýšenie kapacity materskej školy Janovce**
4. **Záver**

**K bodu l:**

Zasadnutie OZ otvoril a viedol starosta obce Ľubomír Kundrát. Privítal poslancov obecného zastupiteľstva. Starosta konštatoval, že zasadnutie je podľa prítomnosti poslancov uznášania schopné. Poslanec Rastislav Margicin sa ospravedlnil zo zdravotných dôvodov. Oboznámil ich s programom rokovania a požiadal o doplnenie programu. O doplnenie nepožiadal nikto.

Poslanci OZ **schválili** návrh programu zasadnutia OZ**.**

**Uznesenie OZ č. 49/2024**

Hlasovanie: za: 5 proti: 0 zdržal sa: 0

Starosta obce navrhol za overovateľov zápisnice Františka Hvizdu a Mareka Gazdačku a za zapisovateľku Mgr. Katarínu Dutkovú.

Poslanci OZ **schválili** za overovateľov zápisnice Františka Hvizdu a Mareka Gazdačku a za zapisovateľku Mgr. Katarínu Dutkovú.

**Uznesenie OZ č. 50/2024**

Hlasovanie: za: 5 proti: 0 zdržal sa: 0

**K bodu 2:**

Starosta obce informoval prítomných o priebežnom plnení uznesení, o ktorom bližšie informuje pri jednotlivých bodoch rokovania.

Poslanci OZ **vzali na vedomie** kontrolu plnenia uznesení.

**Uznesenie OZ č.51/2024**

Hlasovanie: za: 5 proti: 0 zdržal sa: 0

**K bodu 3:**

Pracovníčka obecného úradu predložila poslancom OZ stanovisko hlavnej kontrolórky k návrhu viacročného rozpočtu obce Janovce na roky 2025 – 2027, kde v závere kontrolórka obce Janovce Mgr. Mária Mihaliková, na základe uvedených skutočností odporúča OZ obce Janovce schváliť návrh rozpočtu na rok 2025 a zobrať na vedomie návrh rozpočtu obce Janovce na roky 2026 a 2027.

Poslanci OZ **vzali na vedomie** odporúčajúce stanovisko hlavnej kontrolórky obce k návrhu rozpočtu obce na rok 2025 a k viacročnému rozpočtu na roky 2026-2027

**Uznesenie OZ č. 52/2024**

Hlasovanie: za: 5 proti: 0 zdržal sa: 0

**K bodu 4:**

Rozpočet obce Janovce na rok 2025 tvoria:

Bežný rozpočet: príjmy 364 256,00 €

výdavky 364 256,00 €

rozdiel 0,00 €

Kapitálový rozpočet: príjmy 317 572,32 €

výdavky 317 572,32 €

rozdiel 0,00 €

Príjmové fin. operácie: 0,00 €

Výdavkové fin. operácie 0,00 €

Rozdiel 0,00 €

Celkový rozpočet: vyrovnaný

Rozpis výdavkových položiek:

01.1.1. Výkonné a zákonodarne orgány 80 114,00 €

01.1.2. Finančné a rozpočtové záležitosti 7 275,00 €

01.6.0. Všeobecné verejné služby 0,00 €

01.7.0. Všeobecné verejné služby inde neklas. 3 040,00 €

03.2.0. Ochrana pre požiarmi 4 392,00 €

04.5.1. Cestná doprava 2 640,00 €

05.1.0. Nakladanie s odpadmi 10 850,00 €

06.2.0. Rozvoj obcí 1 000,00 €

06.4.0. Verejné osvetlenie 3 500,00 €

08.1.0. Rekreačné a športové služby 1 500,00 €

08.2.0. Kultúrne služby 8 200,00 €

08.3.0. Vysielacie a vydavateľské služby 500,00 €

08.4.0. Náboženské a iné spoločenské služby 2 930,00 €

09.1.1.1. Predprimárne vzdelávanie s bežnou starostlivosťou 86 545,00 €

09.1.2.1. Primárne vzdelávanie s bežnou starostlivosťou 94 900,00 €

09.4.0. Vzdelávanie nedefinované (ŠKD) 19 010,00 €

09.6.0. Vedľajšie služby v školstve 35 360,00 €

10.2.0. Staroba ; 2 500,00 €

CELKOVÉ BEŽNÉ VÝDAVKY: 364 256,00 €

Poslanci OZ:

A) **schválili**  predložený návrh rozpočtu na rok 2025 v objeme: bežné príjmy 364 256,00 €, bežné výdaje 364 256,00 €. Kapitálové príjmy 317 572,32 €, kapitálové výdaje 317 572,32 €, finančné operácie príjmové 0,00 €, finančné operácie výdavkové 0,00 €.

B) **schválili** v zmysle § 4. ods. 5 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v z. n. p. zostavovanie a predkladanie rozpočtu obce bez programovej štruktúry počnúc rozpočtom obce na roky 2025, 2026, 2027 a platí pre všetky rozpočty zostavené od dátumu schválenia obecným zastupiteľstvom.

C) **vzali na vedomie** návrh viacročného rozpočtu na roky 2026 a2027

D) v súlade s § 11. odst. 4. písm. b) zákona č 369/1990 o obecnom zriadení OZ splnomocňujú starostu obce vykonávať zmeny rozpočtu v rozsahu do 5 000,00 € na položku bežného rozpočtu – t. j. presun medzi položkami bežného rozpočtu s tým, aby celkový výsledok bežného rozpočtu ostal zachovaný. Zmeny v kapitálovej oblasti ostávajú naďalej v kompetencií OZ.

**Uznesenie OZ č. 53/2024**

Hlasovanie za: 5 proti: 0 zdržal sa: 0

Pracovníčka obecného úradu predniesla prítomným poslancom návrh na úpravu rozpočtu ku 16. 12. 2024. Úprava sa týkala zvýšenia a zníženia jednotlivých položiek príjmov a výdavkov. Nakoľko nikto z poslancov OZ nemal žiadne návrhy ani pripomienky k predloženému návrhu úpravy rozpočtu ku 16. 12. 2024 starosta obce dal hlasovať o schválení predloženého návrhu úpravy rozpočtu obce Janovce ku 16. 12. 2024.

Poslanci OZ **schválili** úpravu rozpočtu obce Janovce ku 16. 12. 2024

**Uznesenie OZ č. 53/1/2024**

Hlasovanie: za: 5 proti: 0 zdržal sa: 0

**K bodu 5:**

Pracovníčka OcÚ Monika Poláčková predložila poslancom OZ návrh plánu kontrolnej činnosti na 1. polrok 2025, ktorý bol zverejnený na úradnej tabuli a taktiež na webovom sídle obce odo dňa 29. 11. 2024 na pripomienkovanie. Keďže k dnešnému dňu nie je zaevidovaná žiadna pripomienka k návrhu plánu kontroly na I. polrok 2025 OZ obce Janovce v súlade s § 11 ods. 4 a 18f ods. 1 písm. b) zákona č. 369/1990 o obecnom zriadení v z. n. p. prešlo k schváleniu.

Poslanci OZ **schválili** plán kontrolnej činnosti na I. polrok 2025

Poslanci OZ **poverili** hlavnú kontrolórku Mgr. Máriu Mihálikovú výkonom kontrol podľa plánu kontrolnej činnosti na I. polrok 2025

**Uznesenie OZ č. 54/2024**

Hlasovanie: za: 5 proti: 0 zdržal sa: 0

**K bodu 6:**

Starosta predložil plán prác na rok 2025 v oblasti športu a kultúry a investičnej výstavby.

V oblasti športu a kultúry:

1. Stolnotenisový turnaj tento rok sa v Janovciach nebude konať z dôvodu prevádzky Materskej školy v priestoroch KSB
2. Stolnotenisový turnaj v spolupráci s obcou  Kobyly v KSB Kobyly (január 2025)
3. Turistický prechod Janovce-Tročany-Kobyly (február – marec 2025)
4. Deň matiek v ZŠ a MŠ (máj 2025)
5. Beh (jún 2025)
6. Kosecké dní (máj – jún 2025)
7. Deň detí (jún 2024)
8. Deň obce – športové popoludnie (júl - august 2025)
9. Posedenie dôchodcov (október 2025)
10. Mikuláš (december 2025)
11. Silvester (december 2025)

V oblasti investičnej výstavby:

* oplotenie cintorín
* oplotenie MŠ – úprava terénu
* úprava prístupu pred obecným úradom
* vytvorenie 3 nových hrobových miest na miestnom cintoríne
* v prípade vyhlásenia výzvy – rekonštrukcia obecnej miestnej komunikácie

Poslanci OZ **schválili** plán práce na rok 2025 v oblasti športu a kultúry a v oblasti investičnej výstavby.

**Uznesenie OZ č. 55/2024:**

Hlasovanie: za: 5 proti: 0 zdržal sa: 0

**K bodu 7:**

Starosta obce Janovce predložil poslancom OZ návrh VZN o miestnom poplatku za komunálny odpad a drobný stavebný odpad na území obce Janovce a návrh VZN o používaní pyrotechnických výrobkoch na území obce Janovce bol zverejnený dňa 29. 11. 2024 na úradnej tabuli obce a webovom sídle obce na pripomienkovanie. Starosta podotkol, že všetky tieto VZN nám vypracováva JUDr. Monika Jurčová s ktorou máme od roku 2019 uzatvorenú zmluvu o poskytovaní poradenstva v oblasti podnikateľských, organizačných a ekonomických činností, administratívna, normotvorná a právna pomoc.

Všeobecne záväzné nariadenie (VZN) č. 02/2024 o miestnom poplatku za komunálne odpady a drobný stavebný odpad na území obce Janovce

Úprava – § 3 - Sadzba miestneho poplatku

Obec Janovce ustanovuje paušálnu sadzbu miestneho poplatku: 0,0685 € / osoba a kalendárny deň, vyjadrené v sume 25,00 € / osoba a kalendárny rok.

Poslanci OZ **schválili** návrh VZN č. 02/2024 o miestnom poplatku za komunálny odpad a drobný stavebný odpad na území obce Janovce

**Uznesenie č. 56/2024:**

Hlasovanie: za: 5 proti: 0 zdržal sa: 0

Poslanci OZ **schválili** návrh VZN č.03/2024 o používaní pyrotechnických výrobkov na území obce Janovce.

**Uznesenie č. 57/2024**

Hlasovanie: za: 5 proti: 0 zdržal sa: 0

**K bodu 8:**

V tomto bode starosta obce Janovce predložil poslancov OZ Zmluvu o zriadení spoločného obecného úradu okresu Bardejov č. 1/2025/SOÚ, ktoré pre nás poskytujú služby pre obec na úseku dopravy, životného prostredia, účtovníctva, personalistiky a miezd. Nová zmluva je podmienkou z dôvodu čerpania dotácie na úradovňu.

Poslanci OZ **schválili** zmluvu o zriadení spoločného obecného úradu obcí okresu Bardejov č. 1/2025/SOÚ podľa § 20a zákona č. 369/1990 Zb. o obecnom zriadení v znení neskorších predpisov so službami pre obec na úseku dopravy, životného prostredia, účtovníctva, personalistiky a miezd.

Poslanci OZ **poverili** starostu obce Janovce Ľubomíra Kundráta podpísať Zmluvu o zriadení spoločného obecného úradu obcí okresu Bardejov č. 1/2025/SOÚ podľa § 20a zákona č. 369/1990 Zb. o obecnom zriadení v znení neskorších predpisov.

**Uznesenie č. 58/2024**

Hlasovanie: za: 5 proti: 0 zdržal sa: 0

**K bodu 9:**

Starosta obce Ľubomír Kundrát predložil správu audítora z overenia individuálnej účtovnej závierky obce a overenia výročnej správy s účtovnou závierkou obce k 31. 12. 2023, ktorý nám vykonávala spoločnosť: POVMART so sídlom Košice zastúpená konateľkou Ing. Mária Pochová. Na základe overenia dodržiavania povinností podľa požiadaviek zákona o rozpočtových pravidlách, platných v SR pre územnú samosprávu v znení neskorších predpisov konštatuje, že Obec Janovce konala v súlade s požiadavkami zákona o rozpočtových pravidlách.

Poslanci OZ **vzali na vedomie**  správu audítora z overenia individuálnej závierky obce a overenia výročnej správy s účtovnou závierkou obce k 31. 12. 2023

**Uznesenie č. 59/2024:**

Hlasovanie: za: 5 proti: 0 zdržal sa: 0

**K bodu 10:**

Obnova a zvýšenie kapacity materskej školy Janovce – Stavebné práce na tejto stavbe sú ukončené, aktuálne prebieha upratovanie nových priestorov, s presťahovaním do nových priestorov MŠ rátame posledný deň pred vianočnými prázdninami a to 20. 12. 2024. Počas vianočných prázdnin bude prebiehať skladanie a príprava tried ako aj školskej jedálne, kde aktuálne ešte je potrebné dokončiť odsávanie pár a následne pripraviť priestory na schválenie hygienou na uvedenie priestorov do prevádzky.

Poslanci OZ **vzali na vedomie** správu o realizácii projektu ,, Obnova a zvýšenie kapacity materskej školy Janovce"

**Uznesenie OZ č. 60/2024**

Hlasovanie za: 5 proti: 0 zdržal sa: 0

V tomto bode starosta obce ukončil rokovanie OZ, prítomným sa poďakoval za pokojný priebeh rokovania.

V Janovciach, dňa 16. 12. 2024

**Overovatelia:** František Hvizda ...................................................

Marek Gazdačko ...................................................

**Zapísal:** Mgr. Katarína Dutková ...................................................

.......................................................

**Ľubomír Kundrát**

Starosta obce Janovce